Åge Aleksandersen på plass i Royal Albert Hall
«Det e langt igjen te Royal Albert Hall, i fra Namsos å te Royal Albert Hall. I fra Kirkenes og Hammerfest, fra Vinstra og fra Kvål», synger Åge Aleksandersen i låten fra 1975. Nå er det imidlertid ikke langt igjen, og torsdag var Aleksandersen og arrangøren Endre Storholt på plass i Royal Albert Hall for å se på forholdene i en av Londons mest kjent konserthaller, skriver Trønder-Avisa.– Dette var stas. Jeg fikk et lite sug i magan da jeg fikk sett meg rundt. At det skulle gå så langt at det blir konsert for meg og Sambandet her inne, er egentlig utrolig, sier han til avisen. Så du denne? Rådyr konsertmoro for Åge-fansen Artisten mener at skal man gjøre noe, så skal man gjøre det ordentlig. Arrangør Storholt sier til avisen at det blir heftige greier. – Vi skal sende 3.100 publikummere fra Norge over til London. For å kunne gjennomføre det, har vi chartret 11 fly og booket 900 plasser på rutefly. Vi har leid 17 hotell, flere av dem fullbooket med publikum til Åge-konserten i Royal Albert Hall. Etter hva jeg har funnet ut står vi bak årets største bestilling av av hotellrom i den engelske hovedstaden med 11.000 hotelldøgn. Ikke småtterier akkurat. Plateanmeldelse: Åge Aleksandersen & Sambandet - «Sukker og salt»Den 17. juni smeller det foran 3100 publikummere som var raskt ute med å sikre seg en billett til London-konserten, og etter det står en Norges-turné på plakaten. Aleksandersen lar teksten i «Langt igjen te Royal Albert Hall» like gjerne forme sommerens turné. Dermed står Namsos, Kirkenes, Hammerfest, Vinstra og Kvål som neste stopp etter svippturen til Storbritannia . Aleksandersen kunngjorde selv at drømmen om å få spille i Royal Albert Hall skulle gå i oppfyllelse for et år siden. – Dette blir et høydepunkt i karrieren min, sa Åge til VG da. Kommentar: Langt igjen til Oslo Spektrum? Åge har vært en av Norges bestselgende og mest folkekjære artister siden tidlig åttitall. Aleksandersen er ofte omtalt som en norsk Bruce Springsteen, som kommer tilbake til Norge i juni, og de to brøt da også med sine respektive backingband omtrent samtidig. Sambandet tok kvelden i 1987. Rundt årtusenskiftet ble imidlertid både The E Street Band og Sambandet gjenforent.
Trønderrockeren lar teksten i «Langt igjen te Royal Albert Hall» like gjerne forme sommerens turné.